**BASKET U MOM KVARTU**

**SEKRETARIJAT ZA SPORT GLAVNOG GRADA**

-maj 2025.-



**LOKACIJA KVALIFIKACIONOG TURNIRA**: Teren na Zabjelu, u dvorištu Resursnog centra

**DATUM ODIGRAVANJA TURNIRA**: Nedjelja 25. maj

**VRIJEME POČETKA TURNIRA**: 11:00h

**PRAVILA I PROPOZICIJE TAKMIČENJA**

Turnir se igra po FIBA 3x3 pravila, sa loptom veličine 6 predviđenom za takmičenja u basketu (isključivo sa loptama koje je obezbijedio Sekretarijat za sport).

Za takmičenje se prijavilo 16 ekipa, podijeljenih u četiri grupe abecednim redom: grupe A, B, C i D. Grupe A i C igraju na košu 1, ekipe B i D na košu 2.

Ekipe učestvuju sa tri prijavljena takmičara i jednom zamjenom.

Ukoliko takmičar dobije isključenje sa utakmice zbog nedoličnog i/ili nasilnog ponašanja, suspenduje se do kraja turnira.

**Grupe su formirane po azbučnom redu**.

U grupnoj fazi igra se po sistemu ,,svako sa svakim’’. Mečevi se igraju na 10 minuta, bez zaustavljanja vremena, osim prilikom izvođenja slobodnih bacanja ili do trenutka u kojem je jedna od dvije ekipe postigla 21. poen.

U grupnoj fazi pobjeda nosi dva boda, neriješen ishod bod. Dvije prvoplasirane ekipe iz svake grupe izboriće plasman u četvrtfinale. Potom se igraju polufinala i finale, a potom meč za treće mjesto i finale. Trećeplasirani tim i finalisti izboriće plasman na završni turnir u Njegoševom parku.

Sve utakmice do finala sudi jedan sudija po košu, u finalu će suditi dvojica. Napad traje 12 sekundi, ali s obzirom da nemamo uslove za mjerenje tog segmenta igre, dužina napada ostavljena je slobodnoj procjeni sudije, koji će par sekundi prije isteka napada upozoriti ekipu da mora da uputi šut ka košu.

U slučaju istog broja poena dvije ekipe na kraju grupne faze, o prolazu u eliminacionu fazu odlučivaće njihov međusobni duel, a u slučaju da je u međusobnom duelu bilo neriješeno, odlučivaće koš razlika. U slučaju identične koš razlike, dalje ide ekipa koja je postigla više poena. U slučaju da tri ili više ekipa imaju isti broj poena, o prolasku (ili boljem plasmanu u grupi) odlučuju:

1. međusobni dueli te tri ekipe
2. koš razlika u međusobnim duelima
3. ukupna koš razlika
4. više postignutih koševa

U slučaju identične koš razlike i istog broja postignutih poena dvije ili više ekipa, za prolaz dalje će se bacati novčić/kockica.

U eliminacionoj fazi, u slučaju neriješenog rezultata po isteku 10 minuta, igra se ,,na razliku’’ od dva poena.

Ekipe imaju pravo na jedan tajm-aut po meču.

Mečevi se igraju na dva koša: grupe A i C na košu I, grupe B i D na košu II. **Ekipe molimo da njihovi takmičari ponesu majice u dvije boje (pr. crne i bijele, zelene i crvene...), kako bismo olakšali posao sudijama i delegatima.**

Svi takmičari DUŽNI su da prije početka takmičenja delegatu pokažu identifikacioni dokument (ličnu kartu, vozačku dozvolu, pasoš...) i da potpišu dokument da na turniru nastupaju na sopstvenu odgovornost.

Plasman na završni turnir 7. juna u Njegoševom parku obezbijediće tri najbolje plasirane ekipe sa kvalifikacionog turnira.U slučaju odustajanja ekipa ili drugih nepredviđenih okolnosti, Organizator ima pravo da izmijeni raspored i sistem takmičenja.

**GRUPE I SATNICE TAKMIČENJA:**

**GRUPA A (KOŠ I)**

1. All star
2. Budva
3. DG 3x3
4. Dežurni krivci

**GRUPA C (KOŠ I)**

1. Republikanci
2. Run and gun
3. Sportska retrospektiva
4. Šala zabava

**Satnice utakmica na košu I:**

**11:00** All star - Budva
**11:15** DG 3x3 - Dežurni krivci

**11:30** Republikanci - Run and gun
**11:45** Sportska retrospektiva - Šala zabava

**12:00** All star - DG 3x3
**12:15** Budva - Dežurni krivci

**12:30** Republikanci - Sportska retrospektiva
**12:45** Run and gun - Šala zabava

**13:00** All star - Dežurni krivci
**13:15** Budva - DG 3x3

**13:30** Republikanci - Šala zabava
**13:45** Run and gun - Sportska retrospektiva

Četvrtfinala KOŠ I

**14:10** A1 – C2

**14:30** A2 – C1

Polufinale koš I

**14:50** (pobjednici A1 – C2 i D1 – B2)

Finale koš I

**15:10**

**GRUPA B (KOŠ II)**

1. Duka Lončić
2. El Che
3. Frulaši
4. Nepravda

**GRUPA D (KOŠ II)**

1. Top ten
2. Tune squad
3. Veritas dentis
4. ZTP

**Satnice utakmica na košu II:**

**11:00** Top ten - Tune squad
**11:15** Veritas dentis - ZTP

**11:30** Duka Lončić - El Che
**11:45** Frulaši - Nepravda

**12:00** Top ten - Veritas dentis
**12:15** Tune squad - ZTP

**12:30** Duka Lončić - Frulaši
**12:45** El Che - Nepravda

**13:00** Top ten - ZTP
**13:15** Tune squad - Veritas dentis

**13:30** Duka Lončić - Nepravda
**13:45** El Che - Frulaši

Četvrtfinala KOŠ II

**14:10** B1 – D2

**14:30** D1 – B2

Polufinale koš II

**14:50** (pobjednici C1 – A2 i B1 – D2)

Meč za treće mjesto koš II

**15:10**

**U slučaju nepovoljnih meteo uslova, turnir će biti održan u Balon sali ''Junior'' na Starom Aerodromu.**

**Ukoliko mečevi budu završavani ranije ili budu trajali duže od predviđenog, moguće su varijacije satnica odigravanja mečeva.MOLIMO SVE TAKMIČARE DA NA TEREN DOĐU POLA SATA PRIJE POČETKA TAKMIČENJA**